Vidste du, at en tapir faktisk er født med indbygget styrthjelm, at søløver kan svømme op til 40 kilometer i timen, eller at de i Aalborg Zoo har en flamingo, der er hele 55 år gammel? Hvis ikke – og hvis du har lyst til at høre meget mere om dyrene i Zoo - så er det med at følge med i TV2 Nords julekalender 2019 – Jul i ZOO. Hver dag i december frem til juleaften vil dyrepasser Katrine Christensen fortælle spændende, overraskende og sjove historier om nogle af ZOOs mange dyr. Hver morgen kl. 6 er der et nyt afsnit klar på tv2nord.dk, og det bliver også muligt at se alle afsnit på TV2 Nords facebook-side. På facebook stiller vi hver dag et spørgsmål om dagens dyr. Blandt alle, der svarer før samme aften kl. 20 – og svarer korrekt – trækker vi lod om en julegave med lækkerier. Alle, der svarer, deltager samtidig i lodtrækningen om fire årskort til Fårup Sommerland 2020. Vinderen af hovedpræmien bliver offentliggjort 24. december på tv2nord.dk og på TV2 Nords facebookside. Glædelig jul Nordjylland

Referat:
Julekonkurrence på facebook med mulighed hver dag for at vinde julelækkerier og deltage i lodtrækning 24. december om fire årskort til Fårup Sommerland 2020